|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| **Број: 404-02-82/3/2018-02** |
| **Датум: 4.06.2018. године** |
| **Немањина 22-26, Београд** |

**ПРЕДМЕТ: Појашњење конкурсне документације за ЈН 29/2018, ­­­­Услуге израде пројектне документације по ЦЕОП-у у оквиру Колубарског регионалног вишенаменског система за водоснабдевање „Стубо – Ровни“.**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање број 1**

1. У оквиру пословног капацитета тражи се да понуђач има референцу у својству понуђача или члана групе понуђача.

Неки од наших референтних пројеката су реализовани по правилима Жуте FIDIC книге где главни извођач има обавезу пројектовања и извођења радова. У наведеним пројектима смо учествовали као номиновани пројектант (прихваћен од Инвеститора и надзора) који има уговор са извођачем и целокупну услугу пројектовања смо вршили самостално.

Да ли се за ови референтни пројекти потврђују од стране извођача са којим смо имали уговор?

**Одговор**

Признаће се потврда о реализацији уговора о изради пројекта за јавну набавку бр.29/2018 коју је у складу са постављеним питањем издао и оверио Извођач радова, али мора бити оверена и од стане Инвеститора јер према Закону о јавним набавкама Пројектант је био у обавези да са Извођачем наступа као члан групе или као подизвођач.

**Питање број 2**

Поједини регионални водоводни системи су реализовани по деоницама и фазама где је свака деоница засебан пројекат. Да ли се свака деоница регионалног водовода која је рађена независно рачуна као засебна референца?

**Одговор**

Доказ о пројектованој деоници регионалног водовода рачуна се као засебна референца за јавну набавку бр. 29/2018 уколико има потврду Наручиоца о извршењу Уговора.

**Питање број 3**

Да ли се за референтне пројекте постројења за пречишћавања питке воде преко 200 Л/с који су захтевани у пословном капацитети прихватају свеобухватне реконструкције постројења ?

**Одговор**

Признаће се референце за пословни капацитет за ЈН 29/2018. потврде Наручиоца о изради пројектне документације за свеобухватну реконструкцију постројења питке воде преко 200 Л/с уколико је надлежно министарство за предметну реконструкцију издало Решење о извођењу радова у складу са чл. 145. Закона о планирању и изградњи.